Il-Knisja, Barrokkjalivtal-Għargħur, Il-Għargħur sar parroċċa u nqata' mill-Parroċċa Matriċi tan-Naxxar fl-1610 mill-Isqof Mons. Tommaso Gargallo li ħatar bħala Kappillan lil Dun Ġwann Battista Chetcuti D.D. Għall-ewwel il-Knisja li kienet serviet bħala knisja parrokkjali kienet il- knisja l-qadima ta' San Bartilmew Appostlu iżda wara ġiet mibnija knisja akbar fuq disinn ta' l-Arkitett Tumas Dingli fuq stil doriku. Din bdiet tinbena fl-1612 u tlestiet fl-1638. Il-knisja għandha forma ta' salib Latin. . Il-faċċata ta' din il-knisja nbidlet fl-1743. bi. stil: kompost. Il- Konsagrazzjoni ta' din il-knisja saret mill-Isqof Fra Paolo Alpheran de Bussan fl-1736. L-istatwa ta' San Bartilmew ġiet skolpita fl-injam minn Melchiorre Gafà iżda dan ma' laħaqx spiċċaha u meta ġiet Malta fl-1772 ġiet kompluta minn Francesco Zahra. Il-kwadru titulari ġie mpitter minn Giuseppe Cali fl-1902 u ħallas għalih Frederick Attard. Fil-knisja nsibu bosta opri sbieħ ta' l-arti fosthom kwadri mpittrin minn diversi pitturi famużi bħal Ġian Maria Abela, Gaspare Formica, Francesco Zahra, Rokku Buhagiar, Giuseppe Cali u Lazzru Pisani. Il-Festa ta' San Bartilmew tiġi ċċelebrata kull sena fl-aħħar Ħadd ta' Awissu. Għaqda tan-Nar San Bartilmew 41